Jade上戴咗條片,片中佢拖住囡囡現身香港機場,剛剛上星期生日嘅兩歲Jovia,表現超興奮,佢邊跑住行邊嘩嘩大叫,十分可愛。。。
今日係關心妍(Jade)39歲正日生日,噚晚佢老公楊長智,同囡囡楊榮心(Jovia)同佢慶祝生日,Jade就喺Instagram放閃,有佢心命中最重要嘅兩個人老公同囡囡吻賀,Jade笑到心都甜,留言話︰「今年好充實的39歲生日,我已是兩歲女兒的媽媽,妍亮生命慈善基金創辦人,還有妍亮生命歌唱學院的關老師!感恩!感謝每一位家人朋友歌迷的愛,我全部收到。」
而前一日,Jade上戴咗條片,片中佢拖住囡囡現身香港機場,剛剛上星期生日嘅兩歲Jovia,表現超興奮,佢邊跑住行邊嘩嘩大叫,十分可愛,媽咪Jade留言寫住︰「自從上次去完布吉之後,一直話要再坐airplane,今年生日就滿足心心啦!點知一入到機場有個傻豬心,就笑唔停仲要笑到尖叫,夢想成真可以去搭飛機,真係開心到呢!」原來小Jovia鍾意坐飛機,上星期佢生日時,媽咪帶佢坐飛機,去咗日本旅行。
此外,Jade今年以「Shining Life Music」為名的音樂治療學院,選址喺銅鑼灣,學院將於8月開幕。Jade為成立學院,早排同老公搵場地、做會計、搞裝修、貼隔音綿、就連清理垃圾都一腳踢,Jade話︰「地方小小,但都算設備齊全,洗手間都係自己佈置粉飾一下,希望以最低的成本搞掂,傢俬就同老公去買,我特別買了一個小型餐車,哈哈!其實我煮嘢幾叻㗎,有時可以焗吓蛋糕麵包,學生上堂都可以relax啲。」啲學生有口福囉!
(蘋果日報)